Brunventra kotingo

La brunventra kotingoOrnitologia taksonomio. () estas unutipa birdospecio el la familio de kotingedoj. Ĝi estas endemia de Peruo.

Taksonomio
Laŭ AviListAviList v2025, konsultita la 21-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Doliornis Taczanowski, W, 1874
Doliornis sclateri Taczanowski, W, 1874 - brunventra kotingo

Etimologio
La scienca genra nomo Doliornis estas kunmetaĵo de 2 antikvaj grekaj vortoj, δόλιος (dolios = "ruza") kaj ὄρνις (ornis = "birdo"), ĉar tiuj birdoj, kiuj vivas en la densa subarbaraĵo de Andoj, estas tre diskretaj, kaŝemaj kaj malfacile observeblajBirds of the World, Bay-vented Cotinga..

La specia epiteto sclateri estis donita omaĝe al la angla ornitologo Philip Sclater.

Aspekto
La ruĝventra kotingo estas 20 ĝis 21.5 cm longa kaj pezas 53 ĝis 69 g. Ambaŭ seksoj havas similan plumaron. Plenkreskaj maskloj havas brilnigran kronon kun parte kaŝita ruĝecbruna kresto en la mezo. Ilia supra dorso estas malhelgriza, kiu fariĝas pli bruna sur la pugo kaj vosto. Iliaj flugiloj estas grizecbrunaj. Ilia vizaĝo kaj gorĝo estas pli palgrizaj ol iliaj supraj partoj. Ilia brusto kaj ventro estas brunaj; en neuzata plumaro ilia brusto havas flavbrunajn striojn. Iliaj subvostaj kovriloj estas ruĝecbrunaj kaŝtankoloraj. Plenkreskaj inoj havas malhelgrizan kronon kun malhelaj strioj kaj pli obtuze ruĝan kreston. Iliaj dorso kaj supravostaj kovriloj estas pli palaj ol tiuj de la masklo. Ambaŭ seksoj havas grizajn irisojn, nigran makzelon, blugrizan mandiblon kun nigra pinto, kaj malhelgrizajn krurojn kaj piedojn. Junuloj havas grizan kronon sen kresto, kaj ilia brusto kaj ventro estas argilkoloraj.Schulenberg, T. S. kaj G. M. Kirwan (2020). Bay-vented Cotinga (Doliornis sclateri), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 22an de Septembro, 2025

Disvastiĝo kaj habitato
La brunventra kotingo estas endemia de la alt-altitudaj montarbaroj de la eosta deklivaro de Andoj, en norda kaj centra Peruo, je 2600-3800 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Peruo
Kategorio:Neotropisa faŭno